Μπρόμλεϊ ΦΚ

Η **Μπρόμλεϊ Φούτμπολ Κλαμπ** *(Bromley Football Club)* είναι μια επαγγελματική ποδοσφαιρική ομάδα με έδρα το Μπρόμλεϊ, στο Μείζον Λονδίνο της Αγγλίας. Αυτή τη στιγμή αγωνίζεται στη Λιγκ Του. Η Μπρόμλεϊ παίζει ους εντός έδρας αγώνες της στο Χέιζ Λέιν.

Ιδρύθηκε το 1892 και ήταν ιδρυτικό μέλος της Σάδερν Λιγκ το 1894, πριν γίνει ιδρυτικό μέλος της Λόντον Λιγκ το 1896. Αφού κατέκτησε τον τίτλο της Δεύτερης Κατηγορίας, πέρασε μια σεζόν στη Κεντ Λιγκ. Το 1907, έγιναν ιδρυτικό μέλος της Σπάρταν Λιγκ και κέρδισε τον τίτλο της κατηγορίας πριν ενταχθεί στην Ίσθμιαν Λιγκ. Κέρδισε την Ίσθμιαν Λιγκ τις  εζόν1908–09 και 1909–10, καθώς και το Κύπελλο Ερασιτεχνών FA το 1910–11. Έπειτα, η Μπρόμλεϊ εντάχθηκε στην Αθίνιαν Λιγκ το 1919, την οποία κέρδισε τις περιόδους 1922–23, 1948–49 και 1950–51. Σε αυτή την περίοδο, κέρδισαν επίσης το Κύπελλο Ερασιτεχνών FA τις περιόδους 1937–38 και 1948–49. Επανεντάχθηκε στην Ίσθμιαν Λιγκ το 1952–53. Μετά από αρκετούς προβιβασμούς και υποβιβασμούς μεταξύ της Πρώτης και Δεύτερης Κατηγορίας της Ίσθμιαν Λίγκ στο δεύτερο μισό του 20ού αιώνα, εντάχθηκε στην Κόνφερενς Σάουθ την περίοδο 2007–08. Κέρδισε τον τίτλο της Κόνφερενς Σάουθ τη σεζόν 2014–15, κερδίζοντας την άνοδο στην πέμπτη κατηγορία. Μετά από δύο ανεπιτυχείς προσπάθειες στα πλέι οφ, καθώς και την κατάκτηση του FA Τρόφι το 2021–22 σε αυτή την περίοδο, κέρδισε τα πλέι οφ του Νάσιοναλ Λιγκ το 2023–24, φτάνοντας στη Φούτμπολ Λιγκ για πρώτη φορά στην ιστορία της.

## Ιστορία

Ιδρυθείς το 1892, η Μπρόμλεϊ αρχικά έπαιζε στο Σάουθ Λόντον Λιγκ προτού γίνει ιδρυτικό μέλος της Σάδερν Λιγκ το 1894, εντασσόμενη στη Δεύτερη Κατηγορία. Ωστόσο, αφού τερμάτισε τελευταία στη Δεύτερη Κατηγορία το 1895–96, έφυγε για να γίνει ιδρυτικό μέλος της Λόντον Λιγκ, ενώ παράλληλα εντάχθηκε στη Δεύτερη Κατηγορία. Κέρδισε την κατηγορία με την πρώτη προσπάθεια και προβιβάστηκε στην Πρώτη Κατηγορία. Μεταπήδησε στη Κεντ Λιγκ για τη σεζόν 1898–99, αλλά αφού τερμάτισε στις τελευταίες θέσεις του πρωταθλήματος, επέστρεψε στην Πρώτη Κατηγορία του Λόντον Λιγκ. Κατά τη διάρκεια της σεζόν 1899–1900, ο σύλλογος αποσύρθηκε από την Πρώτη Κατηγορία, αναλαμβάνοντας τους αγώνες της δεύτερης ομάδας του στη Δεύτερη Κατηγορία. Αποσύρθηκε από τη Δεύτερη Κατηγορία στο τέλος της σεζόν 1900–01. 

Το 1907, ο σύλλογος έγινε δρυτικό μέλος της Σπάρταν Λιγκ και στη συνέχεια έγινε ο πρώτος πρωταθλητής της. Εντάχθηκε στην Ίσθμιαν Λιγκ για την επόμενη σεζόν και κέρδισαν δύο συνεχόμενους τίτλους τις σεζόν 1908–09 και 1909–10. Τη σεζόν 1910–11, ο σύλλογος κατέκτησε το Κύπελλο Ερασιτεχνών Αγγλίας, νικώντας στον τελικό την Μπίσοπ Όκλαντ με 1–0. Ωστόσο, ο σύλλογος στη συνέχεια αποχώρησε από την Ίσθμιαν Λιγκ και επέστρεψε στην Κεντ Λίγκα, κατατασσόμενος στην Πρώτη Κατηγορία. Παρέμεινε στο πρωτάθλημα μέχρι τον Α' Παγκόσμιο Πόλεμο, αλλά εντάχθηκε στην Αθίνιαν Λιγκ όταν το ποδόσφαιρο επανήλθε το 1919. Η ομάδα έγινε πρωταθλήτρια της Αθίνιαν Λιγκ τη σεζόν 1922–23. Τη σεζόν 1937–38 έφτασε στον πρώτο γύρο του Κυπέλλου Αγγλίας για πρώτη φορά. Αφού νίκησε την Κινγκ'ς Λινν στον πρώτο γύρο, έχασαν με 4–1 από τη Σκάρμπορο στον δεύτερο. Έφτασε επίσης ξανά στον τελικό του Κυπέλλου Ερασιτεχνών Αγγλίας, νικώντας την Έριθ άντε Μπέλβεντερ με 1–0. Ο σύλλογος επανέλαβε το κατόρθωμα την επόμενη σεζόν, αυτή τη φορά παίζοντας για πρώτη φορά με αντίπαλο από τη Φούτμπολ Λιγκ, καθώς έχασε με 8–1 από τη Λίνκολν Σίτι στον δεύτερο γύρο. Το 1945–46, μια ακόμη συμμετοχή στον δεύτερο γύρο είχε ως αποτέλεσμα την ήττα με συνολικό σκορ 4–2 από τη Γουότφορντ. Το 1947–48, στον πρώτο γύρο, απέκλεισαν τη Ρέντινγκ με ισοπαλία 1–1, προτού χάσουν στον επαναληπτικό αγώνα στο Έλμ Παρκ με 3–0.

Ο σύλλογος κέρδισε έναν ακόμη τίτλο στην Αθίνιαν Λιγκ και στο Κύπελλο Ερασιτεχνών Αγγλίας τη σεζόν 1948-49, με την επόμενη σεζόν να σημειώνει άλλη μια ήττα στον πρώτο γύρο του Κυπέλλου, αυτή τη φορά με 2-1 από τη Γουότφορντ. Την περίοδο 1950-51, ο σύλλογος κατέκτησε τον τρίτο τίτλο του Αθίνιαν Λιγκ, ενώ εκείνη τη σεζόν έχασε επίσης με 1-0 από την Όλντερσοτ στον πρώτο γύρο του Κυπέλλου Αγγλίας. Πηγαίνοντας κατευθείαν στον πρώτο γύρο την επόμενη σεζόν, έχασε με 3–2 από την Τορκί Γιουνάιτεντ. Το 1952 επανεντάχθηκε στην Ίσθμιαν Λιγκ και αφού τερμάτισε δεύτερη στην πρώτη της σεζόν στο πρωτάθλημα, κατέκτησε το πρωτάθλημα της σεζόν 1953–54. Κέρδισε το πρωτάθλημα για τέταρτη φορά το 1960–61.

Αφού τερμάτισε τελευταία στην Πρώτη Κατηγορία τη σεζόν 1974–75, η Μπρόμλεϊ υποβιβάστηκε στη Δεύτερη Κατηγορία. Την σεζόν 1976–77, ο σύλλογος συμμετείχε στον πρώτο γύρο του Κυπέλλου Αγγλίας για πρώτη φορά μετά από είκοσι χρόνια, χάνοντας με 7–0 από τη Σουίντον Τάουν. Η Δεύτερη Κατηγορία έγινε Πρώτη το 1977 και ο σύλλογος προβιβάστηκε στην Πρέμιερ Ντιβίζιον αφού τερμάτισε δεύτερος τη σεζόν 1979–80. Υποβιβάστηκε ξανά στην Πρώτη Κατηγορία τη σεζόν 1983-84, αλλά επέστρεψε στην Πρέμιερ Ντιβίζιον ως δευτεραθλήτρια τη σεζόν 1985-86. Ακολούθησε ένας ακόμη υποβιβασμός τη σεζόν 1989-90, αλλά ακολούθησε άμεση επιστροφή στην Πρέμιερ Ντιβίζιον ως δεύτερη στην Πρώτη Κατηγορία τη σεζόν 1990-91. Τη σεζόν 1996–97 προκρίθηκε ξανά στον πρώτο γύρο του Κυπέλλου Αγγλίας, αλλά ηττήθηκε εντός έδρας με 3–1 από την Ένφιλντ.

Η Μπρόμλεϊ υποβιβάστηκε ξανά στην Πρώτη Κατηγορία της Ίσθμιαν Λιγκ στο τέλος της σεζόν 1998–99. Η αναδιοργάνωση εκτός πρωταθλήματος το 2004 είδε την Πρώτη Κατηγορία να γίνεται η όγδοη και όχι η έβδομη κατηγορία της ποδοσφαιρικής πυραμίδας. Η τέταρτη θέση εκείνη τη σεζόν έδωσε στην Μπρόμλεϊ την πρόκριση στα πλέι οφ ανόδου και, αφού νίκησε τη Μετροπόλιταν Πολίς στα πέναλτι στα ημιτελικά, νίκησαν την Χόρσαμ με 3–1 στον τελικό και εξασφάλισαν την άνοδο στην Isthmian Premier Division. Τη σεζόν 2006–07 τερμάτισε δεύτερη στην Πρέμιερ Ντιβίζιον, εξασφαλίζοντας και πάλι την πρόκριση στα πλέι οφ ανόδου. Μια νίκη με 1–0 επί της ΑΦΚ Γουίμπλεντον στα ημιτελικά και μια νίκη επί της Μπίλερικεϊ Τάουν στα πέναλτι στον τελικό της έδωσε την άνοδο στη Κόνφερενς Σάουθ. Στην ίδια σεζόν, έφτασε επίσης ξανά στον πρώτο γύρο του Κυπέλλου Αγγλίας, όπου τελικά έχασε με 4–1 από την Τζίλινγχαμ. Περαιτέρω εμφανίσεις στον πρώτο γύρο σημειώθηκαν τις σεζόν 2009–10 (εναντίον της Κόλτσεστερ Γιουνάιτεντ), 2011–12 (Λέιτον Όριεντ), 2012–13 (Φλίτγουντ Τάουν) και 2014–15 (Ντάρτφορντ), αλλά ηττήθηκε και σε όλες τις περιπτώσεις.

Τη σεζόν 2014–15, η Μπρόμλεϊ κέρδισε τη Κόνφερενς Σάουθ, κερδίζοντας την άνοδο στην μετονομασμένη Νάσιοναλ Λιγκ. Μια ακόμη συμμετοχή στον πρώτο γύρο του Κυπέλλου Αγγλίας τη σεζόν 2017–18 είδε την Μπρόμλεϊ να χάνει από τη Ρότσντεϊλ. Στην ίδια σεζόν έφτασε επίσης στον τελικό του ΦΑ Τρόφι, όπου έχασε με 5–4 στα πέναλτι από την Μπράκλεϊ Τάουν αφού ο αγώνας είχε λήξει ισόπαλος 1–1. Τη σεζόν 2020–21, ο σύλλογος τερμάτισε έβδομος στη Νάσιοναλ Λιγκ, εξασφαλίζοντας θέση στα πλέι οφ ανόδου, όπου έχασε με 3–2 από την Χάρτλπουλ Γιουνάιτεντ στα προημιτελικά. Ο σύλλογος κατέκτησε το ΦΑ Τρόφι για πρώτη φορά στην ιστορία του τη σεζόν 2021–22, νικώντας τη Ρέξαμ με 1–0 στον τελικό. Την σεζόν 2022–23 τερμάτισε ξανά έβδομοι στη Νάσιοναλ Λιγκ. Στα πλέι οφ, η ομάδα νίκησε τη Γουόκινγκ με 2–1 στα προημιτελικά, πριν χάσει με 3–2 από την Τσέστερφιλντ στα ημιτελικά. Την σεζόν 2023–24, η Μπρόμλεϊ πέτυχε την άνοδο στη Λιγκ Του, αφού νίκησε τη Σόλιχαλ Μουρς με 4–3 στα πέναλτι στον τελικό των πλέι οφ ανόδου, μπαίνοντας στη Φούτμπολ Λιγκ για πρώτη φορά στην ιστορία της ομάδας.

Στις 10 Αυγούστου 2024, η Μπρόμλεϊ νίκησε την Χάρογκεϊτ Τάουν με 2–0 για να κερδίσει τον πρώτο της αγώνα στην Λιγκ Του, με τον Μάικλ Τσικ να σκοράρει το πρώτο γκολ της ομάδας στο πρωτάθλημα. Στη συνέχεια, έπαιξε με την αντίπαλό της από το νότιο Λονδίνο, ΑΦΚ Γουίμπλεντον, στο Χέιζ Λέιν δύο φορές σε τέσσερις ημέρες, χάνοντας τον πρώτο γύρο του Λιγκ Καπ Αγγλίας με 2–1, και στη συνέχεια κερδίζοντας τον πρώτο εντός έδρας αγώνα τους με 2–0.

## Διακρίσεις

* **ΦΑ Τρόφι**
** Νικήτρια 2021–22
* **Νάσιοναλ Λιγκ**
** Νικήτρια πλέι-οφ: 2024
* **Νάσιοναλ Λιγκ**
** Πρωταθλήτρια Κόνφερενς Σάουθ 2014–15
* **Ίσθμιαν Λιγκ**
** Πρωταθλήτρια 1908–09, 1909–10, 1953–54, 1960–61
* **Αθίνιαν Λιγκ**
** Πρωταθλήτρια 1922–23, 1948–49, 1950–51
* **Σπάρταν Λιγκ**
** Πρωταθλήτρια 1907–08
* **Λόντον Λιγκ**
** Πρωταθλήτρια Δεύτερης Κατηγορίας: 1896–97
* **Κύπελλο Ερασιτεχνών Αγγλίας**
** Νικήτρια 1910–11, 1937–38, 1948–49
* **Λόντον Σίνιορ Καπ**
** Νικήτρια 1909–10, 1945–46, 1950–51, 2002–03, 2012–13
* **Κεντ Σίνιορ Καπ**
** Νικήτρια 1949–50, 1976–77, 1991–92, 1996–97, 2005–06, 2006–07
* **Λόντον Τσάλεντζ Καπ**
** Νικήτρια 1995–96
* **Κεντ Φλάντλιτ Τρόφι**
** Νικήτρια 1978–79
* **Κύπελλο Ερασιτεχνών Κεντ**
** Νικήτρια 1907–08, 1931–32, 1935–36, 1936–37, 1938–39, 1946–47, 1948–49, 1950–51, 1952–53, 1953–54, 1954–55, 1959–60

## Παραπομπές


Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1892
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1892